[{"text_idx": "#000000", "text": "La Civito anoncis pri repreno de Heroldo de Esperanto, c\u0302ar Fabri\u0301cio Valle ne pagis la tutan interkonsentitan sumon por la gazeto. Li siavice minacas procesi en svisa kortumo."}, {"text_idx": "#000001", "text": "Heroldo de Esperanto dum multaj jaroj estis posedata de Kooperativo de Literatura Foiro kaj en la praktiko funkciis kiel la organo de la Esperanta Civito. La gazeto tamen havis gravajn problemojn, periode tute ne aperis, kaj fine en junio 2016 g\u0302i estis vendita al Fabri\u0301cio Valle."}, {"text_idx": "#000002", "text": "Lau\u0306 la kontrakto inter Kooperativo de Literatura Foiro (\"LF-koop\", unu el la c\u0302apeloj de la Esperanta Civito), la firmao de Fabri\u0301cio Valle ricevis la rajton je la nomo Heroldo de Esperanto kaj la liston de abonantoj. La ac\u0302etanto devis tuj pagi parton de la ac\u0302etsumo kaj la reston kiel dek unu partopagojn, komencante en decembro 2016."}, {"text_idx": "#000003", "text": "Lau\u0306 la kontrakto LF-koop rajtas repreni la gazeton, se la ac\u0302etanto en tri sinsekvaj monatoj ne pagas akurate. Tion LF-koop minacis fari jam en februaro 2017, kiam montrig\u0302is, ke la tri unuaj monataj partapagoj ne alvenis. C\u0302ar Heroldo estas \u201cpaktinta establo\u201d, alivorte membras en la Civito, LF-koop tiam tamen promesis pacienci pliajn du monatojn."}, {"text_idx": "#000004", "text": "Pasis pliaj monatoj, alvenis nek mono nek la promesitaj numeroj de la nova Heroldo, kaj la Civito ekeldonis sian propran version de Heroldo."}, {"text_idx": "#000005", "text": "En novembro la Civito anoncis, ke pro la nesolventeco de la firmao de Fabri\u0301cio Valle LF-koop reprenos Heroldon de Esperanto ekde la jars\u0302ang\u0302o. En decembro la Civito anoncis, ke la gazeto en 2018 estos produktata en Bulgario kaj administrata el la sidejo de la Civito en Svisio."}, {"text_idx": "#000007", "text": "\u2013 Mi regule plu eldonos Heroldon, sendepende de tio, c\u0302u LF-koop eldonos sian \u201cHeroldon de Esperanto\u201d au\u0306 ne. Do, eble estos du \u201cHeroldoj de Esperanto\u201d, kaj unu el ili estos tute kontrau\u0306leg\u0302a eldono. La esperantistaro el la tuta mondo jug\u0302os nin kaj verdiktos, kiu pravas. Krom tiu morala jug\u0302o, mi ne rezignos pri proceso kontrau\u0306 LF-koop en svisa tribunalo, sed mi flegas la esperon, ke g\u0302iaj gvidantoj decidos serioze kaj honeste diskuti pri nova kontrakto. Post redakto de tiu nova kontrakto, c\u0302io solvig\u0302os en bona ordo; se kontrau\u0306e, mi antau\u0306vidas longan disputon."}, {"text_idx": "#000008", "text": "Lau\u0306 li la c\u0302efa kulpo pri la disputo kus\u0302as c\u0302e la Civito:"}, {"text_idx": "#000009", "text": "\u2013 LF-koop estis la unua ne respekti la interkonsenton, komunikante al ni liston tute ne plu aktualan de abonantoj, kun nur pos\u0302taj adresoj, kaj preferis ne pritrakti mian proponon reformuli la kontrakton, kiam mi proponis preterlasi tiun mispas\u0302on ilian kontrau\u0306 konsento al mi pagi dum iom pli longa tempo."}, {"text_idx": "#000010", "text": "\u2013 Interese estas, ke HeKo dau\u0306re manipulas informojn kaj dau\u0306re aperigas artikolojn pri la nesolventeco de Lexus, sed diras nenion pri la blago de LF-koop, rilate la sendon de listo kun \u201caktualaj abonantoj\u201d, la kau\u0306zo de tiu nesolventeco.\u200b Ec\u0302 private la reprezentantoj de LF-koop neniam komentis sian sintenon sendi liston tute falsan, kun eksabonantoj kaj ec\u0302 mortintoj."}, {"text_idx": "#000011", "text": "Fabri\u0301cio Valle koncedas, ke efektive estis gravaj problemoj pri la aperritmo de la nova Heroldo de Esperanto, sed li asertas ke la situacio de lia firmao nun plibonig\u0302as:"}, {"text_idx": "#000012", "text": "\u2013 J\u0302us venis el la presejo en miajn manojn la 3-a numero de la jarkolekto 2017, kies PDF-versio jam estis sendita al la abonantoj. La papera versio estos sendita samtempe kun la 2-a numero. La 4-a numero estas finpretigata. La 5-a kaj 6-a numeroj aperos espereble ankorau\u0306 c\u0302i-jare, se mi sukcesos bone mastrumi mian tempon kaj la kunlaborantoj sendos siajn kontribuojn g\u0302ustatempe."}, {"text_idx": "#000014", "text": "\u2013 Dume, se mi sukcesos trovi lokajn organizantojn por miaj diverstemaj prelegoj kaj fulmrapidaj Esperanto-kursoj, mi labor-ekskursos tra Eu\u0306ropo inter la komenco de junio kaj fino de au\u0306gusto. Tiu vojag\u0302o celos c\u0302efe diskonigon de nia agado por Heroldo. Pri tio informos g\u0302ia 4-a numero."}, {"text_idx": "#000016", "text": "La komitato de UEA akceptis bug\u0302eton kun enorma deficito"}, {"text_idx": "#000018", "text": "Bonshancon por la proceso kontrau \" Heroldo\"."}, {"text_idx": "#000019", "text": "Vi devus lerni la francan lingvon au dungi tradukiston."}, {"text_idx": "#000020", "text": "Ne temus pri proceso kontrau\u0306 Heroldo, sed kontrau\u0306 LF-koop, sed mi vere esperas solvi tiun disputon sen tribunalo. Dume, ni plu eldonos Heroldon, kies 2 unuaj numeroj de la jarkolekto 2017 estas legeblaj de c\u0302iuj c\u0302e:\nEkde la 3-a numero nur abonantoj g\u0302in ricevas."}, {"text_idx": "#000021", "text": "Ne temus pri proceso kontrau\u0306 Heroldo, sed kontrau\u0306 LF-koop. Tamen, mi esperas solvi tiun disputon sen neceso de proceso."}, {"text_idx": "#000022", "text": "LF-koop volas morale sinmortigi. Unue pro la trompo okaze de la vendo de Heroldo, poste pro la decido repreni Heroldon, se konsideri mi proponis refaron de la kontrakto; kaj nun per tiu decido eldoni piratan version de Heroldo de Esperanto. Jes, pirata eldono, c\u0302ar ne sufic\u0302as anonci en Heko, ke \"ni reprenos Heroldon\". La gvidantoj de LF-koop pensas, ke c\u0302io okazas ene de la Esperanta Civito, sed la reala mondo estas tute alia. Oni devas unue agi honeste; due respekti kontrakton; trie agi intelingente kaj tute ne arogante. Mi iros g\u0302is la fino de mondo por defendi miajn rajtojn."}, {"text_idx": "#000023", "text": "Sukceson mi deziras al vi, Fabri\u0301cio. Mi memoras ke la posedintoj de HdE siatempe respondecis pri enormaj prokrastoj, antau\u0306 nur kelkaj jaroj. Jen ekz. la c\u0302i-tema raporto:"}, {"text_idx": "#000025", "text": "Efektive mortnaskita projekto, sed neniu s\u0302ajne kurag\u0302is diri tion en la komenco. La epoko de tiaj revuoj estas for. \"Heroldo\" entombig\u0302u en paco."}, {"text_idx": "#000026", "text": "Eble Lichjo pravas . la epoko de paperaj gazetoj forpasis ."}, {"text_idx": "#000027", "text": "Mi dubas , ke F . Valle trovos la anoncitajn 3 mil abonantojn ."}, {"text_idx": "#000028", "text": "Lau mia opinio vi mem trompis vin , char vi ne kontrolis la liston de abonantoj antau subskribo de kontrakto. Vi ankau rifuzis komuniki kun la kunredaktantoj lau informo el heko"}, {"text_idx": "#000029", "text": "1- La paperaj gazetoj vivas en malfacila situacio sed multaj ankorau\u0306 vivas kaj lernas kiel superi la krizon. Kompreneble, se paroli pri E-gazetoj, ili ne havas profesian bazon kaj tio pli komplikas la tutan aferon.\n2- Tiu celo pri 3 mil abonantoj estis kalkulita sur bona komenco, kun listo de 600 aktualaj abonantoj. Nun kompreneble atingi tiun celon postulos pli da tempo.\n3- Ne, mi ne trompis min. En la kontrakto ja estas klau\u0306zo kiu parolas pri \"aktuala abonlisto\" . Mi ne havis motivon por ne kredi pri plenumo de kontrakta klau\u0306zo. Mi pensis, ke mi estis negocanta kun tre seriozaj homoj. Mi plu esperas, ke la gvidantoj de LF-koop decidos sidi c\u0302e tablo por refari la kontrakton. Nun mia situacio ekplibonig\u0302as kaj mi povas pagi akurate nove interkonsentitajn partopagojn.\n4- Ne kredu je la informoj aperintaj en HeKo. Tio, kio okazis estis tute alia afero: Giorgio Silfer, nun kunlaborinto de Heroldo sed tiam kunlaboranto, kaj Anna Bartek, kiu respondecis pri la rubriko de KCE, proponis kunsidon de la redakcio, en momento kiam estis neniu neceso fari redakcian kunsidon c\u0302ar tiam mia prioritato estas plibonigi mian financan situacion por repreni la regulan eldonadon de Heroldo. Mi tiam tute regule komunikig\u0302is kun la kunlaborantoj, inkluzive de ili, sed ne estis neceso fari kunsidon. Ec\u0302 ne estis oftaj la komunikoj c\u0302ar la afero stagnis rilate aperritmon."}, {"text_idx": "#000030", "text": "5 \u2013 Kunsidon kunvokas la redakcia direktoro de Heroldo, mi, kiam tio celas utilajn rezultojn. Tra 2018 mi jam planas organizi kelkajn retkunsidojn kun la kunlaborantoj. Kun la redakcia stabo la kontaktoj estas c\u0302iutagaj. Nun jes, Heroldo aperas regule. Mi laboras nun, en la kristnaska tago, por lanc\u0302i post kelkaj tagoj novan numeron.\n6 Heroldo havas redakcian stabon, kiu krestas iom post iom kaj regas perfekta demokratio en nia labormaniero. Ne malmultaj estos la bonaj novaj\u0302oj tra 2018. Ekzemple, la portugallingva versio de Heroldo havas tre bonajn perspectivojn \u2013 "}, {"text_idx": "#000032", "text": "Verdire, la portugallingva versio havas grafike tre allogan aspekton, ech leginstigan."}, {"text_idx": "#000037", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000041", "text": "Alig\u0302i al 400 aliaj abonantoj"}]